Разговор о категорији:Шах

message: Поздрав!Овде преносим делове досадашњих разговора који дотичу ову категорију:
replies: text: ...Има много шахиста који су веома значајни а нису били светски прваци. Сви они се налазе у категорији Шахисти. Тешко је одредити и критеријуме ко ту треба да буде а ко не. Такође, потребна ми је и твоја помоћ око категорије Шахисти, тј. Шахисти по националности. По мени, сви шахисти би требало да буду на једном месту, па било они светски прваци, српски, немачки шахисти... Слично је и на енглеској Википедији. Ако неко жели може да их сврста и у ту подкатегорију (Шахисти по националности), али обавезно би требало да стоје збирно на једном месту. Надам се да се слажеш, а пре него што то променим желим да се консултујем са тобом. Нпр. Петар Трифуновић је рођен у Дубровнику, али је Србин родом и свој радни век је провео у Србији. Хрвати кажу да је њихов, а ми да је наш. Има доста шахиста који су били држављани две или три земље. Како их разврстати? И због тога мислим да је једна листа довољна, можда по угледу на енглеску Википедију у загради ставити из којих су земаља.--Lesa 17:13, 24. новембар 2007. (CET)
replies: text: :Слажем се у потпуности! Узгред, има и шахиста који су у неком периоду били апартиди, нпр. Бенке.--Dejvas (разговор) 06:54, 26. новембар 2007. (CET)

text: :Додатак - прошли пут када сам ти одговарао нисам обратио пажњу на смисао твог питања везано за :Категорија:Шахисти по националности. Мислим да Хрвате треба да пустимо да раде шта год хоће на својој Википедији, а наши проблеми су везани за српску Википедију. Знам да се многи неће сложити с овим (нпр. због Николе Тесле), али мислим да је опште правило да кад се каже нпр. мађарски шахисти, мисли се на државу - територијално, дакле, а не по националности. И то на садашњу државу Мађарску, у садашњим границама, и ниједну претходну. Тако је нпр. Никола Тесла временом био аустроугарски научник, затим српско-хрватско-словеначки (како ли држављане КСХС назвати?), потом југословенски, па хрватски, па поново југословенски, а сада је поново хрватски научник. Значи никада није био српски научник, а уколико у будућности Смиљан не буде део територије државе Србије, неће ни бити. Изузев ако се изричито наведе нпр. научници по националности, или нпр. научници по пореклу (енгл. by origin). Тако је свуда у свету (осим можда у Хрватској, где је малко другачије), па зашто не би било и код нас? Ево шта ја предлажем, имамо три могућности:

text: :#Нека у :Категорија:Шахисти буде поткатегорија :Категорија:Шахисти Хрватске која ће се односити на шахисте са територије садашње Хрватске, одн. њихове држављане, затим у посебној поткатегорији шахиста нека буде :Категорија:Шахисти по националности (где већ постоји :Категорија:Хрватски шахисти), а она нека се односи на шахисте Хрвате по пореклу (националности). Овако како важи за Хрватску, нека буде и за све остале земље и националности. Осим за Србију. За шахисте српске држављане (који су ипак примарни за ову Википедију) урадио сам нову поткатегорију Категорије:Шах коју сам именовао :Категорија:Шахисти Србије, па бисмо шахисте држављане (садашње) Србије смештали и у :Категорија:Шахисти Србије, а Категорију:Српски шахисти би требало преместити у :Категорија:Шахисти по националности. Ако се не слажеш (ти си ту примаран јер си покренуо ово веома интересантно питање), онда ћу обрисати :Категорија:Шахисти Србије док је лако, док још нема ниједног уписа.

text: :# Овај други прелог је да се цео систем категоризације шахиста коренито промени. Нека :Категорија:Шахисти Србије (као поткатегорија од :Категорија:Шах) буде место за све шахисте који су у овом тренутку држављани Србије, а нека :Категорија:Шахисти буде место универзално место за све шахисте, како из света, тако и из Србије.

text: :# Нека остане овако како је до сада било.

text: :Конкретно, мени 2. могућност делује најприродније, мада не одбацујем ни остале могућности.

text: :Види да питаш ово још неког, или постави ово питање на Трг, да видиш каквих све предлога има, и онда ће ти бити лакше да одлучиш. У сваком случају, јави ми шта си решио, а отворио сам и страницу Разговор о категорији:Шах, где сам ископирао ове поруке.

text: : --Dejvas (разговор) 22:54, 28. новембар 2007. (CET)
Остаје спорно како уопште категорисати шахисте по држављанству и по националности. Можемо ли наћи неко општеприхватљиво решење?
--Dejvas (разговор) 22:54, 28. новембар 2007. (CET)
thread_title:  Разврставање шахиста по држављанству и националности 

message: И мени изгледа најбоље варијанта 2. Енглези у категорији Chess player поред имена шахиста пишу у загради за које су све земље наступали, мада се то види када се отвори чланак, па је самим тим то непотребно.Lesa (разговор) 13:07, 29. новембар 2007. (CET)
thread_title:  Српски шахисти 

message: Једино што ми пада на памет да шахисте који су били држављани више земаља убацимо у све категорије а у ѕагради да ставимо године од кад до кад су били држављани дотичне земље. Нисам сигуран да је ово и најбоље решење. Друго решење је да се категорија шахиста по националности потпуно избаци, јер када се отвори чланак може се прочитати детаљно о томе.
Lesa (разговор) 09:05, 30. новембар 2007. (CET)
thread_title:  По држављанству...